महिलाओं की एकजुटता के लिए विश्व महिला प्रार्थना दिवस आज
प्रार्थनाईश्वर से वार्ता और उनके सान्निध्य में बढ़ने का माध्यम है। प्रेम और अपनत्व में एक-दूसरे को जोड़ने का जरिया और आंदोलन भी हैं। उक्त बातें ऑल चर्चेस कमेटी रांची (एसीसीआर) की महिला शाखा की शीला लकड़ा ने कही। बताया कि एसीसीआर की महिला शाखा तीन मार्च को संत अलबर्ट कॉलेज में दिन के तीन बजे से विश्व महिला प्रार्थना दिवस का आयोजन कर रहा है। विश्व की सभी महिलाओं को एकसूत्र में बांधनेवाली यह प्रार्थना सभा है। प्रार्थना के इस आंदोलन में सभी महिलाएं सामूहिक रूप से वह प्रार्थना करती है, जो अंतरराष्ट्रीय कमेटी वर्ल्ड काउंसिल ऑफ चर्चेस (डब्ल्यूसीसी) द्वारा तैयार किया गया है। वर्ष 2017 की प्रार्थना विधि फिलिपींस बहनों के लिए है। कहा कि इस प्रार्थना आंदोलन के द्वारा विभिन्न देश, क्षेत्र, संस्कृति, भाषा एवं वर्गों के महिलाओं से मेल-मिलाप में बढ़ने का मौका मिलता है।
hin_Deva hin_Deva